स्वयं सहायता समूह की महिलाओं ने बैक अधिकारियों के प्रति जताया रोष
घरौंडा | बैंकशाखा कोहंड के बैंक अधिकारियों और कर्मचारियों अभद्रतापूर्ण रवैये और लोन संबंधी कार्यों में होने वाली देरी से गुस्साई स्वयं सहायता समूह की महिलाओं बैंक के बाहर प्रदर्शन किया। सोमवार की सुबह लगभग 10 बजे हरियाणा आजीविका मिशन के स्वयं सहायता समूह के अधीन ग्रामीण क्षेत्रों में काम करने वाली महिलाएं कोहंड-अलिपुर खालसा रोड पर स्थित बैंक में अपने खातों से लोन के पैसे निकलवाने के लिए पहुंची, लेकिन जब बैंक अधिकारियों और कर्मचारियों के अभद्र व्यवहार कोई संतोषजनक जवाब मिलने पर महिलाओं का गुस्सा सातवें आसमान पर पहुंच गया और महिलाओं ने बैंक गेट पर ही जोरदार नारेबाजी शुरू कर दी। स्वयं सहायता समूह की महिला सुनीता, प्रोमिला, कविता, मीना, किरण बाला, सोनिया आदि का आरोप है कि वे जब भी बैंक में अपने कार्य के लिए आती है तो, बैंक कर्मचारी उनसे अभद्र व्यवहार करते हैं और जब शिकायत लेकर बैंक मैनेजर के पास जाते है तो वे भी रूखा रवैया अपनाते है। महिलाओं का कहना है कि जिस लोन फाइल के आधार पर पैसे निकलवाने में मात्र 25 दिन का समय लगता है, उसी कार्यों को लगभग 6/7 महीने से अटकाया हुआ है। बैंक में स्वयं सहायता समूह की ओर से 26 फाइल दी गई है लेकिन उनमें से बहुत-सी फाइलें आज तक भी पूरी नहीं हो पाई है।
एकसप्ताह का दिया समय : बैंकमैनेजर आर.के. भाटिया ने बताया कि स्वयं सहायता समूह की महिलाओं ने लोन के लिए 26 फाइलें दी थी, जिनमें से 22 पर काम हो चुका है, लेकिन नोटबंदी के कारण कुछ फाइलों का काम नहीं हो पाया। अब महिलाओं को एक सप्ताह में उनके सभी कार्य पूरे होने का लिखित आश्वासन दिया है। बैंक कर्मियों को बताया गया है कि उपभोक्ता सर्वोपरि होता है और किसी प्रकार का कोई दुर्व्यवहार करें।
hin_Deva hin_Deva hin_Deva